A historia de The Beatles prencipia en marzo de 1957, quan un choven John Lennon formó un chicot grupo musical, The Quarrymen. Dimpués de conoixer a Paul McCartney, iste se i adhibió, y George Harrison dentró en o grupo en 1958. O nombre d'o grupo cambeó bells begatas estando en primeras Johnny and The Moondogs y The Silver Beetles dimpués, dica o nombre definitivo The Beatles fendo un chuego de parolas con a parola anglesa beat. En 1960 dentró en o grupo Stuart Sutcliffe, y lis contratoron quantas actuacions en a Reeperbahn d'Hamburgo, en Alemanya.